open-index/open-wikipedia-markdown huggingface dataset:
Naranchas

**Naranchas** () – majų archeologinė radimvietė Gvatemaloje, Peteno departamente, 10 km į vakarus nuo sienos su Belizu. Miestas buvo klasikinio laikotarpio majų valstybės *Saal* sostinė ir vadintas *Wak Kab’nal* bei *Maxam*. Miesto legendinis valdovas, dinastijos pradininkas, globėjas – Juodasis Kampuotanosis Gyvulys (*Ik' Miin*).

Apie ankstyvąją Narancho istoriją nieko nėra žinoma. Į šiaurę esantys La Sufrikajos ir Holmulo miestai 378 m. buvo pajungti naujo Peteno regiono valdytojo Siyaj K'ak', taigi tikėtina, kad ir Naranchas galėjo pakliūti į Tikalio valdytojų hegemoniją. Tačiau to laikotarpio monumentų nerasta. VI-VII a. miestas tapo Kalakmulio-Dzibančės valstybinio darinio vasalu. Tačiau Naranchas konfliktavo su regiono valdytojais ir ~680 m. buvo užimtas Kalakmulio, paskirti lojalūs miesto valdytojai. Nusilpus Kalakmulio įtakai regione, 744 m. Naranchas buvo nusiaubtas Tikalio. Vėliau miestas dar iškilo VIII a. pab. – IX a. vid.

Narancho ceremoninis-valstybinis centras užima 1 km², jame yra 112 struktūrų, padalintų į 6 kompleksus. Yra 2 rūmai, 2 žaidimo kamuoliu laukai. Naranchas archeologų atrastas 1905 m. XX a. pr. smarkiai nukentėjo nuo kapų plėšikų.
Teisės klinika

**Teisės klinika** – ne pelno organizacija, teikianti nemokamą teisinę pagalbą gyventojams. Teisės klinikos steigiamos prie aukštųjų mokyklų, suteikiant teisės studentams galimybę atlikti praktiką, įgyti patirties, taikyti teorines žinias praktikoje.

## Lietuvoje
Lietuvoje veikia:
* Vilniaus universiteto Teisės klinika (VU TK),
* nuo 2003 m. lapkričio 13 d. - Pabėgėlių teisės klinika (projektas), bendradarbiavimo partneriai - VU TK Lietuvos Raudonojo Kryžiaus draugijos ir Jungtinių Tautų vyriausiojo pabėgėlių reikalų komisaras.
* V. A. Graičiūno aukštojoje vadybos mokykloje (AVM) - Verslo ir teisės klinika (VTK) http://www.avm.lt/lt/verslo_ir_teises_klinika/veikla/verslo_ir_teises_klinikos_veikla.html 
* nuo 2017 metų savo veiklą pradėjo Vytauto Didžiojo universiteto Teisės fakulteto Teisės klinika, kurios vadovu paskirtas doc. dr. Albertas Milinis

## Šaltiniai

## Nuorodos
* VU Teisės klinikos tinklalapis (lietuvių, anglų k.)
* Teisės klinikos Rusijoje  

*VDU Teisės fakulteto teisės klinikos tinklalapis
Vyno gaiva

**Vyno gaiva** () – alkoholinis gaivinantis gėrimas. Gaminamas vyno ir vaisių sulčių pagrindu.

Į gėrimą pilamos sultys ir cukrus nuslopina vyno skonį, todėl vyno gaivoms gaminti paprastai naudoja pačias pigiausias vyno atmainas.

## Istorija
Pradžioje šis gėrimas buvo daromas tik namuose, o maždaug nuo 1980 m. imta gaminti pramoniniu būdu, pilstyti į butelius ir pardavinėti, ypač tuose regionuose, kur įstatymai dėl mažo alkoholio kiekio šį gėrimą varžo mažiau nei vyną.

1991 m. JAV buvo penkis kartus padidintas akcizas vynui, todėl daugelis gamintojų vyną pakeitė alumi. Naujasis gėrimų variantas kartais dar vadinamas *Wine cooler* ('Vyno gaiva'), bet dažniau pervadinamas *Malt beverage* ('Salyklinis gėrimas'), *Malternative* ('Salyklinė alternatyva') ar tiesiog *Cooler* ('Gaiva'). Kompanija *Bartles & Jaymes* savąjį gėrimą vadina *Flavored malt cooler* ('Gardinta salyklinė gaiva').

Vokietijoje vyno gaivos išpopuliarėjo 2004 m., kai Vokietijos vyriausybė *[[Alcopop]]* tipo gėrimus apmokestino nuo 0,80 iki 0,90 euro už butelį. Norėdami apeiti padidėjusį mokestį, dalis Vokietijos alkoholinių gėrimų gamintojų ėmė gaminti vyno gaivas, kurios užėmė *Alkopopo* nišą rinkoje.

## Vartojimas
* Tradicinė sudėtis
** Vynas
** Sultysdažnai dar įpilant gazuoto gėrimo ir įdedant cukraus

* Naujo varianto sudėtis
** vietoj vyno – alus
Guobinis uodeguotis

**Guobinis uodeguotis** (*Satyrium w-album*) – melsvių (*Lycaenidae*) šeimos drugys. Randamas ąžuolynų ar lapuočių miškų pakraščiuose, rečiau mišriuose miškuose, kur gausiai auga guobos, daug saulės.

Patino ir patelės viršutinė pusė vienspalvė – tamsiai ruda. Nuo kitų uodeguočių skiriasi tuo, kad turi dvi uodegėles. Apatinėje sparnų pusėje balti taškeliai sudaro raidę W. Vikšras šviesiai žalias su dviguba eile mėsingų spygliukų. Gyvena gegužės – birželio mėnesiais ant įvairių guobų. Lėliukė šviesiai ruda, gausiai nusėta šereliais.

## Paplitimas
Paplitęs didžiojoje Europos dalyje (pietų ir vidurio Europoje, įskaitant Skandinaviją), taip pat Azijoje, įskaitant ir Japoniją. Randamas visame Pabaltijy, bet labai negausiai ir lokaliai. Lietuvoje reta rūšis.
Varietetas

**Varietetas** (, kilm. *varietatis* – „įvairovė“) – hierarchinės taksonų sistemos įterptinis taksonominis rangas tarp porūšio ir formos. Apima organizmus (augalus, grybus, dumblius), kurie nuo tipinių tos rūšies organizmų skiriasi vienu arba keliais morfologiniais požymiais ir užima savitą arealą. Moksliniuose organizmų pavadinimuose varieteto rangas prieš pažyminį visada nurodomas santrumpa *var.* Lietuviškas varieteto pavadinimas sudaromas iš rūšies pavadinimo kilmininko linksniu, varieteto pažyminio ir rango nuorodos, pvz., europinio maumedžio alpinis varietetas.

## Šaltiniai
Žvilgantysis auksinukas

**Žvilgantysis auksinukas** (*Lycaena hippothoe*) – melsvių (*Lycaenidae*) šeimos drugys. Paplitęs Europoje ir Azijoje. Randamas visame Pabaltijyje.

Dažnai aptinkamas didesnėse drėgnose pievose. Skraido birželio – liepos mėnesiais. Vikšrai šviesiai žali, gausiai nusėti šereliais. Gyvena drėgnose pievose ant rūgštynių. Lėliukė stora gelsva su juodais taškais.

(MHNT) Lycaena hippothoe - Jaśliska, Poland - male dorsal.jpg |*Lycaena hippothoe* ♂  	
(MHNT) Lycaena hippothoe - Jaśliska, Poland - male ventral.jpg |*Lycaena hippothoe* ♂   △
Saras (upė)

**Saras** (, ) – upė Prancūzijoje ir Vokietijoje; Mozelio (Reino baseinas) dešinysis intakas.

Prasideda Elzaso ir Lotaringijos regionų pasienyje, Vogėzų kalnuose, dvejomis ištakomis – Baltuoju Saru (*Sarre Blanche*) ir Raudonuoju Saru (*Sarre Rouge*); jos abi prasideda Donono kalno papėdėje. Teka į šiaurę, 126 km per Prancūzijos teritoriją (Mozelis, Žemutinis Reinas), toliau 120 km Vokietijos Saro krašto ir Reino krašto-Pfalco žemėmis. Įteka į Mozelį netoli Tryro.

Didžiausi intakai – Blizas, Primsas (dešinieji), Nidas (kairysis). Upė laivuojama, su kitomis upėmis sujungta Marnos-Reino kanalu. Seniau Saro baseinas buvo svarbi akmens anglių gavybos sritis. Pagrindiniai miestai prie Saro: Sargeminas (Prancūzija), Sarbriukenas, Fiolklingenas, Sarluisas, Mercigas (Vokietija).

## Šaltiniai
Rusijonas

**Rusijonas** () – miestelis Prancūzijoje, Provanso-Alpių-Žydrojo Kranto regione, Vokliūzo departamente, Apto komunoje.

## Geografinė padėtis
Rusijonas (važiuojant mašina) yra apie 20 km nuo Fonten De Vokliūzo, 10 km nuo Gordo,10 km nuo Apto, 50 km nuo Avinjono, 100 km nuo Marselio ir 260 km nuo Nicos.

## Ochros kalnai
Rusijonas garsėja ochros pigmentu, kurio randama miestelio apylinkėse kasamame molyje. Iš ochros gaminami įvairių atspalvių dažai. Rusijono ochros spalva kinta nuo šviesiai geltonos iki tamsiai raudonos.

Pasak legendos, miestelis yra pramintas raudonuoju, nes vaikai, žaisdami ochros kalnuose, išsitepdavo drabužius, o kai mamos juos išskalbusios pakabindavo lauke džiūti, atrodydavo, jog visi rūbai raudoni, todėl miestelis atrodė raudonas.

## Gyventojų skaičius

## Galerija

Vaizdas:Rusiljonas ochros kalvos1.JPG|Ochros kalvos
Vaizdas:Rusiljonas ochros kalvos2.jpg|Ochros kalvos
Vaizdas:120613-Roussillon-09.jpg|Rusijonas
Vaizdas:120613-Roussillon-03.jpg|Rusijonas


## Nuorodos
* http://www.roussillon-provence.com
* http://www.recensement.insee.fr/RP99/rp99/co_navigation.co_page?nivgeo=C&codgeo=84102&theme=ALL&typeprod=ALL&lang=FR&quelcas=LISTE 
* http://www.avignon-et-provence.com/tourisme-provence/conservatoire-des-ocres/
Klinika

**Klinika** gali reikšti:

* Universiteto klinika, jungtinis universiteto medicinos fakulteto ir universiteto ligoninės (arba klinikinės ligoninės) akademinis - gydomasis padalinys (pvz., Kauno KMU klinikos);
* Ligoninė, jos dalis, skyrius (pvz., Kardiologijos klinika);
* Poliklinika, pirminės sveikatos priežiūros centras;
* Teisės klinika, nemokamą teisinę pagalbą teikianti akademinė organizacija.
Vaterbergo mūšis

**Vaterbergo mūšis** buvo lemiamas hererų tautos genocido mūšis, vykęs 1904 m. rugpjūčio 11 d. Vaterberge, Vokietijos Pietvakarių Afrikoje (dab. Namibija).

## Kariuomenės

Vokietijos karinėms pajėgoms vadovavo generolas leitenantas Lothar von Trotha ir turėjo 1500 karių. Jie turėjo 1 625 graižtvinius šautuvus, 30 artilerijos pabūklų ir 14 kulkosvaidžių.

Hererų kariuomenei vadovo Samuel Maharero ir turėjo 3 500 - 6 000 karių su jų šeimomis. Dauguma hererų kareivių buvo apginkluoti šautuvais, likusieji tradiciniais kirstynių ginklais vadinamais kirri.

## Mūšis

Hererai turėjo pranašumą, nes buvo pažįstami su mūšio vietove. Jie taip pat kontroliavo beveik visus vandens šaltinius aplinkinėse teritorijose. Pažangi vokiečių karinė įranga nesugebėjo kompensuoti šių priešininkų pranašumų. Kova buvo nuožmi ir abidvi pusės patyrė didelių nuostolių. Po to, kai hererai sugebėjo išvengti išvargusių Vokietijos karių apsupimo, von Trotha liepė, kad jo kareiviai persekiotų priešus Omaheke dykumoje.

## Rezultatas
Spalio 2-ąją, Von Trotha išleido įsakymą, skelbdamas, kad:

Daugelis hererų išvengusių mirties mūšyje mirė nuo troškulio ir išsekimo.

Samuel Maharero ir apytiksliai 1 000 kareivių sugebėjo kirsti Kalahario dykumą ir pasiekti britų valdomą Bečuanlandą. Britai pasiūlė hererams prieglobstį su sąlyga netęsti sukilimo Britų valdomose žemėse.

## Šaltiniai

## Nuorodos
* Waterberg Plateau Park
Pušyninis melsvys

**Pušyninis melsvys** (*Pseudophilotes vicrama*) - melsvių (*Lycaenidae*) šeimos drugys. Europos ir Azijos drugys. Lokaliai paplitęs Pabaltijyje. Aptinkamas sausuose pušynuose, kirtimuose, pakelėse, kur gausiai auga čiobreliai.

Skraido I generacija gegužės mėnesį; II generacija liepą - rugpjūtį. Šaltomis vasaromis būna tik viena generacija ir skraido birželio pabaigoje, liepos pradžioje. Vikšras žalias su raudona linija šone. Randamas ant čiobrelių.
Pelkinis melsvys

**Pelkinis melsvys** (*Plebeius optilete*) – melsvių (*Lycaenidae*) šeimos drugys. Paplitęs Europoje ir Azijoje. Neretas, Pabaltijyje tik randamas lokaliai. Aptinkamas aukštapelkėse, durpynuose, kur gausu viržių, mėlynių.

Skraido birželį – liepą. Vikšras žalias, gausiai nusėtas raudonais trumpais šereliais. Gyvena ant mėlynių ir kitų šilauogių. Lėliukė rusva su raudonais pilvo narelių pakraščiais.


Agriades optilete-mo.jpg|Patinas
Vaizdas:Plebeius_optilete.jpg
Agriades optilete.jpg|Apačia
Vaizdas:Plebeius_optilete.underside.jpg
Prniavoras

**Prniavoras** – miestas šiaurinėje Bosnijoje ir Hercegovinoje, prie Ukrinos upės, *Ljubić* kalno papėdėje. Dauguma gyventojų – serbai. Išvystytas turizmas, žvejyba.

## Sportas
* FK Ljubić Prnjavor (futbolas)

## Šaltiniai
* Prnjavor Prnjavorski.net 
*  
* TV K3
* Prnjavor Live
* Radio Ljubić
* Jagnje
Liubuškai

**Liubuškai** – miestas vakarų Hercegovinoje. Vyrauja kroatai. Išvystytas turizmas, yra kelios galerijos, muziejai, pilies liekanos.

## Sportas
* HNK Ljubuški (futbolas)
Borovička

**Borovička** (slovak. *borovička*; ) – slovakiškas kadaginis brendis. Borovička būna bespalvė ar auksinės spalvos, jos skonis panašus į sauso džino. Borovička ypač populiari Slovakijoje, Lenkijoje ir Čekijoje. Slovėnijoje šis gėrimas vadinamas *brinjevec* (slovėn. *brin* 'kadagys')

Dabartinės komercinės borovičkos stiprumas – apie 40% etanolio (tūrio procentai). Mažiausias borovičkos stiprumas pagal Slovakijos teisės aktus – 37,5%.

## Istorija
Pagal *Slovník slovenského jazyka* ('Slovakų kalbos žodynas') slovak. *borovička* kilęs iš slovak. *borievka* 'kadagys'.

Borovičkos istorija siekia XVI a., kai ją gamino Vengrijos karalystėje Liptovo regione (dabartinė Slovakija). Ją eksportuodavo į Vieną ir Budapeštą, paprastai plukdydavo plaustai Vaho upe.

## Pagrindinės markės
* St. Nicolaus (Slovakija)
* Old Herold (Slovakija)
* Rudolf Jelínek (Čekija)
* Spišská Borovička  (Slovakija)

## Nuorodos
Flora

**Flora** (pagal romėnų deivės Floros vardą) – istoriškai susiformavusi kurios nors teritorijos augalų rūšių ar kitų taksonų individų, randamų dabar arba augusių tam tikrame Žemės istorijos etape, visuma. Flora – svarbi sudėtinė geografinės aplinkos dalis. Manoma, kad augalų rūšių gali būti apie 390 900 (2016 m. duomenimis).

Didžiausias geografinis padalinys, kuris turi savitą florą, vadinamas floros sritimi. Taip pat išskiriama tam tikro geologinio laikotarpio flora (pvz., mezozojinė, ledynmečio), tam tikros terpės flora (pvz., žarnyno mikroflora, dirvožemio flora).

Mokslas, tiriantis (aprašantis tam tikros teritorijos augalų rūšis) florą, vadinamas arealogine (floristine) augalų geografija.

Flora natūraliomis sąlygomis kinta lėtai. Atitinkamų teritorijų florą sparčiai keičia žmonių ūkinė veikla (statybos, melioracija, kova su piktžolėmis, miškų kirtimas). Dalis augalų rūšių išnyksta arba tampa itin retos, kitos aklimatizuojamos, auginamos kultūrinėse biogeocenozėse. Florai saugoti bei gausinti steigiami nacionaliniai parkai, rezervatai, draustiniai, draudžiamas arba ribojamas augalų (pavyzdžiui, vaistažolių) rinkimas, nykstančios rūšys įtraukiamos į Raudonąją knygą, reaklimatizuojamos (Lietuvoje, pvz., kukmedis, agaras).

## Šaltiniai



## Nuorodos
* Moksliniai lotynų kalba augalų pavadinimai, sinonimai per theplantlist.org,  ipni.org, tropicos.org, kew.org svetaines, *Anglų k.*
* Gamtos tyrimų centras Botanikos institutas (botanika.lt) , Miškų buveinės 
* Vilniaus universiteto botanikos sodas (botanikos-sodas.vu.lt) ir lietuviški augalų pavadinimų sąrašai
Žagarės II šv. Petro ir Pauliaus bažnyčia

**Žagarės II šv. apaštalų Petro ir Pauliaus bažnyčia** (arba ***Senosios Žagarės bažnyčia***) – bažnyčia Žagarės mieste, buvusioje Senojoje Žagarėje, pastatyta ant Barboros kalnelio. Kultūros paveldo objektas Nr. 1357. Bažnyčia garsėja Barboros Umiastauskaitės (1628–1648) atminimu. Mišios aukojamos sekmadieniais 10 val.

## Istorija

Dvarininkui Mikalojui Syrevičiui fundavus apie 1495 m. Senojoje Žagarėje pastatyta pirmoji bažnyčia. Pasak Žemaičių vyskupo Motiejaus Valančiaus, 1605 m. medinė Senosios Žagarės bažnyčia sudegė. 1523 m. gegužės 4 d. Mikalojaus Syrevičiaus žmona Marijona Syrevičienė dovanojo bažnyčiai žemės ir netrukus buvo pastatyta nauja. 1655 m. bažnyčia dar kartą degė per švedų karą. Po 1712 m. gaisro buvo pastatyta dabartinė mūrinė bažnyčia iš plytų ir kalkakmenio. Ją fundavo Žagarės dvarininkas Albrechtas Umiastovskis.

1963 m. Senosios Žagarės bažnyčia sovietų valdžios buvo uždaryta ir Barboros Žagarietės palaikai išvežti ir nežinia kur padėti. Iš pradžių joje buvo įrengtas grūdų sandėlis, vėliau Šiaulių „Aušros“ muziejaus filialas kaimo buities rakandams laikyti. 1994 m. po restauracijos Senosios Žagarės bažnyčia vėl atidaryta. 1994 m. rugsėjo 24 d. Kauno arkivyskupas Sigitas Tamkevičius ją pašventino. Buvo sutvarkyta bažnyčios kripta ir joje atkurtas simbolinis Barboros Žagarietės karstas.

2003 m. per šv. Petro ir Povilo atlaidus Senosios Žagarės bažnyčioje buvo pašventintas naujas centrinio altoriaus paveikslas, vaizduojantis Šventąją Barborą.

## Architektūra

Senosios Žagarės bažnyčia yra renesanso stiliaus, stačiakampė, halinė, trijų navų, atskirtų dviem mediniais profiliuotais stulpais. Presbiterija siauresnė už halę, suplokštinta apsidė. Prieangis taip pat siauresnis. Jis statytas 1844 m. Bažnyčios sienos storos, tinkuotos. Langai su segmentine arka. Kairėje bažnyčios pusėje nuo įėjimo yra dvejos durys: vienos iš bažnyčios vidaus, kitos į šventorių. Bažnyčios lubos lentinės. Priekinį fasadą puošia trys arkinės nišos. Stogas gotikinis, aukštas, dengtas skarda. Priekyje – bokštelis varpeliui. Bažnyčios išorė gana santūrių, monumentalių renesanso formų. Yra restauruotas tik didysis bažnyčios altorius, įterpiant į jį naujos pušinės medienos. Išlikusi architektūrinė altoriaus dalis. Sakykla tradiciškai įrengta kairėje bažnyčios pusėje, prie zakristijos sienos. Vargonų choras medinis, paremtas dviem paprastais stulpais ant akmeninių postamentų. Viršuje jie puošti pjaustinėtais, stilizuoto žiedo ornamentais. Bažnyčioje yra vertingas sakraliniu ir meniniu aspektu procesijų altorėlis. Jis medinis, baroko stiliaus. Šiuolaikiškai tapyti arba pertapyti ant presbiterijos sienų šv. Petro ir šv. Pauliaus atvaizdai. Bažnyčia pirmiausia vertinga savo autentiška architektūra. Altorius, sakykla, procesijų altorėlis vertingi meniniu aspektu, nes parodo baroko raidą Lietuvoje.


Žagarės senoji bažnyčia.JPG|Bažnyčia 2015 m.
Žagarės senoji bažnyčia, rūsyje.JPG|Rūsyje – kripta su Barboros Žagarietės įkapėmis


## Šaltiniai

## Nuorodos

* Vyskupijos informacija
* Ernestas Vasiliauskas, Rita Regina Trimonienė, NAUJOSIOS ŽAGARĖS PARAPIJOS ARCHYVAS, Žiemgala 2016/2.
Juozas Stankevičius (1866)

**Juozas Stankevičius** (1866 m. vasario 17 d. Sparvinių kaime, Griškabūdžio valsčiuje – 1958 m. rugsėjis Vilniuje) – Romos katalikų kunigas, pedagogas, visuomenės veikėjas, filosofijos daktaras.

## Biografija
Anksti neteko tėvo, jį augino patėvis Naujokas. Lankė Griškabūdžio pradinę mokyklą, vėliau mokėsi Marijampolės gimnazijoje ir Seinų kunigų seminarijoje. 1889 m. vasario 24 d. įšventintas kunigu. Vikaravo įvairiose Seinų vyskupijos parapijose, suartėjo su varpininkais; 1893 m. dalyvavo jų suvažiavime Baltušių kaime (prie Barzdų). Vienas iš Lietuvių mokslo draugijos stegėjų, 1905 m. Vilniuje kartu su Jonu Basanavičiumi, Jonu Jablonskiu ir Jonu Vileišiu paruošė jos įstatus. Vėliau išvyko į Šveicariją, kur studijavo Fribūro universitete. Kartu su kitais lietuviais (ir su savo jaunesniuoju broliu kunigu Jonu Naujoku, būsimu Vilkaviškio kunigų seminarijos rektoriumi) dalyvavo studentų draugijos „Rūta“ veikloje. Apginus disertaciją, jam suteikiamas filosofijos daktaro laipsnis. Pervažiavo į Suvalkus, kur berniukų gimnazijoje dėstė tikybą. Įsitraukė į lietuvišką veiklą, buvo vienas iš Suvalkų „Vienybės“ draugijos įkūrėjų.

Pirmojo pasaulinio karo pradžioje persikėlė į Vilnių, kur aktyviai dalyvavo visuomeniniame gyvenime. 1916 m. birželio 10 d. kartu su kitais 18 bendraminčių pasiuntė okupacinei vokiečių valdžiai memorandumą, kuriame išdėstė lietuvių tautos siekį gyventi savarankiškoje valstybėje. Už tai Vilniaus vyskupijos valdytojas Kazimieras Michalkevičius kurį laiką uždraudė J. Stankevičiui vykdyti kunigo pareigas. Dalyvavo 1917 m. lietuvių Vilniaus konferencijoje ir buvo išrinktas į Lietuvos Tarybą, turėjusią skelbti šalies Nepriklausomybę. Išrinkus į Lietuvos Tarybą šešis kunigus, o socialistams joje teturint dvi vietas, pastarųjų vadovas Pranas Eidukevičius ėmė grasinti, kad jis atšauks savo partijos atstovus. Vardan vienybės Juozas Stankevičius iš Tarybos pasitraukė.

Visą likusį gyvenimą praleido Vilniuje, aktyviai įsitraukė į miesto lietuvių kultūrinį gyvenimą: prisidėjo atgaivinant lairaščio „Aušra“ leidimą, pats leido ir redagavo savaitraštį „Nasza ziemia“, destė lietuvių mokytojų seminarijoje bei Vytaurto Didžiojo gimnazijoje. Lietuviškos spaudos – „Tėvynės sargas“, „Vilniaus žinios“, „Šaltinis“, „Vadovas“ – bendradarbis. Palaidotas Vilniaus Saulės kapinėse. Antkapyje užrašyta: *Įžymus lituanistikos rinkėjas ir saugotojas*.

## Literatūra apie Juozą Stankevičių
* Justinas Staugaitis. Mano atsiminimai. Vilnius, Katalikų akademija, 2006 ISBN 9986-592-53-4.
Gackas

**Gackas** – miestas pietrytinėje Hercegovinoje, Fočos regione, pasienyje su Juodkalnija. Yra šiluminė jėgainė.

## Istorija

Vietovė apgyvendinta dar ilyrų, tačiau Gackas minimas tik nuo XII a.

## Sportas
* FK Mladost Gacko (futbolas)
Lukavacas

**Lukavacas** – miestas šiaurės rytinėje Bosnijoje ir Hercegovinoje, tarp Tuzlos ir Dobojaus. Gyventojų dauguma yra musulmonai. Išvystyta chemijos, druskos, cemento pramonė.

## Sportas
* FK Radnički Lukavac (futbolas)
Senate Mohato Seeiso

**Princesė Senate Mohato Seeiso** (g. 2001 m. spalio 7 d.) – vyriausias Lesoto karaliaus Letsie III ir jo žmonos Masenate Mohato Seeiso vaikas.

Senate Seeiso gimė Lesoto sostinėje Maseru. Nors Senate yra vyriausia iš vaikų, tačiau pagal Lesoto įstatymus, karaliumi gali tapti tik vyras. Todėl dabartinis sosto įpėdinis yra 2007 m. gimęs Lerotholi Seeiso.

Princesė Senate yra *Nevyriausybinės organizacijos Vaiko teisių koalicijos* globėja. Ši organizacija dirba tam, kad įgyvendintų Vaiko teisių konvenciją Lesote.

## Šaltiniai
HRT F1 Team

**HRT F1 Team** – (anksčiau žinoma kaip **Campos Meta F1 Team** ir **Hispania Racing F1 Team**) buvusi Formulės 1 komanda, kuri debiutavo 2010 m. sezone. Savo bazę ekipa turėjo Mursijoje, Ispanijoje. Tai buvo pirmoji Ispanijos Formulės 1 ekipa.

2012 m. lapkričio mėnesį ekipos savininkai paskelbė ieškantys naujo pirkėjo komandai. Nepavykus to padaryti iki lapkričio 30 dienos ekipa buvo išbraukta iš 2013 m. sezono dalyvių sąrašo.

## 2010 m. sezonas
2009 m. spalio 31 d. ekipa oficialiai paskelbė, kad vienu komandos lenktynininkų bus brazilas Bruno Senna. Kitu ekipos lenktynininku tapo indas Karun Chandhok.

Įpusėjus sezonui indą komandoje pakeitė japonas Sakon Yamamoto. Pastarąjį lenktynininką paskutinėse dvejose sezono lenktynėse pakeitė Formulės 1 veteranas austras Christian Klien.

Ekipa sezono metu kovojo tik dėl paskutinių vietų su kitomis naujokėmis Lotus Racing ir Virgin Racing. Geriausias komandos rezultatas buvo kelis kartus pasiekta 14 vieta.

## 2011 m. sezonas
2010 m. lapkričio mėnesį Williams ekipa paskelbė, kad tieks savo pavarų dėžes Hispania ekipai nuo 2011 m. sezono.

Nepaisant naujovių, ekipa nesugebėjo pasirodyti geriau nei paskutinės vietos. Geriausia pasiekta vieta buvo šlapiomis sąlygomis vykusiose Kanados GP, kuriose V. Liuzzi finišavo 13 vietoje. Sezoną ekipa baigė antrą kartą iš eilės 11 bendros įskaitos vietoje.

## 2012 m. sezonas
Naująjį sezoną ekipa pakeitė italą V. Liuzzi ispanu veteranu Pedro de la Rosa. Jo komandos draugu liko indas Narain Karthikeyan. Pirmose sezono lenktynėse Australijoje ekipai vėl nesisekė – neįveikusi 107 % taisyklės ji negavo leidimo startuoti lenktynėse.

2012 m. balandžio 2 d. ekipos technikos vadovo vietą papildė Toni Cuquerella.

Geriausia sezono pasiekta vieta buvo 15-ta, kuomet Monake finišavo N. Karthikeyan.

Po šio sezono komandai neradus naujo pirkėjo, ji pasitraukė iš F-1 čempionato.

## Nuorodos
* Oficiali komandos svetainė

## Išnašos
Virgin Racing

**Marussia Virgin Racing** (anksčiau **Virgin Racing**) buvusi Formulės 1 ekipa iš Jungtinės Karalystės, kuri lenktynėse debiutavo 2010 m. sezone. Nuo 2011 m. dalį ekipos įsigijus verslininkams iš Rusijos, prie ekipos pavadinimo buvo pridėtas Marussia pavadinimas.

2009 m. birželio 12 FIA oficialiai paskelbė dalyvių sąrašą, kuriame buvo nauja Manor Grand Prix ekipa, kuri netrukus pavadinimą pakeitė į Virgin Racing. Ekipos vadovas liks ekipos savininkas John Booth, o techniniu diektoriumi paskirtas Nick Wirth. Ekipa įsikūrusi Šefilde, Jungtinėje Karalystėje.

## Formulės 1 sezonai
### 2010 m. sezonas
Lapkričio 17 dieną Manor ekipa paskelbė, kad vienu jų lenktynininkų bus vokietis Timo Glockas.

Lapkričio 30 d. buvo paskelbta, kad ekipa keičia pavadinimą į *Virgin Racing*.

2009 m. gruodžio 15 d. buvo paskelbta, kad brazilas Lucas Di Grassi tapo antruoju komandos vairuotoju.

Savo komandą Virgin pristatė internetu savo svetainėje 2010 m. vasario 3 d. 

Pirmos trejos lenktynės komandai susiklostė labai nesėkmingai - per jas finišą pasiekti sugebėjo tik vienas jų automobilis. Viso sezono metu ekipa kovojo tik su kitomis naujokėmis Lotus Racing ir Hispania Racing. Geriausiais sezono rezultatais buvo 14 vietos pasiektos Lucas di Grassi Malaizijoje ir Timo Glock Japonijoje.

### [[2011 m. Formulės 1 sezonas|2011 m. sezonas]]
Besibaigiant 2010 m. sezonui 2010 m. lapkričio 11 d. kompanija oficialiai pristatė savo naująjį rėmėją Rusijos sportinių automobilių gamintoją Marussia. Pagal kompanijų susitarimą nuo 2011 m. ekipa vadinsis Marussia Virgin Racing.

Vėliau kompanija perėmė visas komandos akcijas ir ją pervadino į Marussia F1. 

## Išnašos
Savana (reikšmės)

**Savana** gali reikšti:

* Savana – gamtinė zona;
* Savana – miestas JAV, Džordžijoje;
* Savana – JAV upė;
* Savana la Maras – miestelis Jamaikoje;
* Savana – kačių veislė.
Savana (upė)

**Savana** () – upė pietryčių JAV, beveik per visą ilgį sudaro Pietų Karolinos ir Džordžijos valstijų ribą. Prasideda Apalačų kalnuose, susiliejus Tuaglu ir Senekos upėms (dabar ši santaka užlieta Hartvelo tvenkinio). Teka į pietryčius, kerta Pidmonto plynaukštę ir Atlanto vandenyno žemumą. Įteka į Atlanto vandenyną, sudaro estuariją.

Įrengta keletas užtvankų. Upė laivuojama nuo Ogastos (356 km nuo žiočių). Šalia įrengtas kanalas. Pagrindiniai prie Savanos upės įsikūrę miestai – Ogasta ir Savana.

Upėje sugaunamos žuvys: didžiažiotis upėtakinis ešerys, krapės, paprastasis dryžuotasis ešerys, šamažuvės, amerikinis ungurys, lydekos, dumblažuvės, aligatoržuvė, plekšnės, upokšninė šalvis, upėtakiai ir kt.

## Šaltiniai
Šiaurės Soto kalba

**Šiaurės Soto kalba** (*Sesotho sa Leboa*) yra bantų kalbų grupės kalba, kuria kalba Bapedi tauta, tik Pietų Afrikoje. Gimininga kitoms Soto-Tsvana kalboms. Lietuvinikų kilmės kalbininkas Paulius Erdmonas Švelnius į Šiaurės Soto kalbą išvertė Bibliją.

## Nuorodos
* 
* Šiaurės Soto kalbos Wikipedia 
* Straipsnis apie Šiaurės Soto kalbą (vok.) 
* Sepedi (Šiaurės Soto) kalba (angl.)
Sakmara

**Sakmara** (, ) – upė Rusijoje, Baškortostane ir Orenburgo srityje; Uralo upės dešinysis intakas. Prasideda Uralo kalnuose, Uraltau kalnagūbryje. Pradžioje teka į pietus, vidurupyje pasuka į vakarus ir teka lygiagrečiai su Uralu. Įteka į Uralą netoli Orenburgo.

Didžiausi intakai: Krepostnoj Zilairas, Zilairas, Didysis Ikas, Katrala, Salmyšas. Sakmaros upė vandeninga, aukštupyje tėkmė srauni, netoli Orenburgo tampa rami. Vanduo vėsus, karštomis vasaros dienomis sušyla iki 23 °C. Upės plotis vietomis viršija 80 m, o gylis siekia 5 m. Žemupyje laivuojama. Prie Sakmaros įsikūręs Kuvandyko miestas.

## Šaltiniai
Svaziai

**Svaziai** – Afrikos tauta, gyvenanti Svazilande, PAR ir Mozambike. Svaziai kalba svazių kalba, taip pat afrikansu PAR, anglų – PAR ir Svazilande, ir portugalų – Mozambike ir PAR. Dauguma svazių gyvena Svazilande ir PAR.

## Šaltiniai
Stažuotė

**Stažuotė** (nuo  - 'praktika') - tobulinimasis, kvalifikacijos kėlimas, savišvieta, praktika kur nors išvykstant (pvz., į užsienį, jame studijuojant), dirbant kitoje organizacijoje arba apskritai pradedant kur nors dirbti, siekiant įgyti kompetencijų, reikalingų konkrečioje veikloje arba pareigose (pvz., norint iš karto pradėti dirbti prokuroru, bet neturint reikiamos kvalifikacijos, pradžioje skiriama į prokuratūros stažuotojo pareigas). 

## Rūšys
Stažuotė gali būti dalykinė, meninė, kūrybinė, pažintinė, žvalgybinė.
*Dalykinė* stažuotė gali būti, pvz., profesinė, mokslinio darbo (pvz., moksliniai tyrimai, kitokie tyrimai), praktika, edukacinė stažuotė (dalykiniai kursai, kalbos kursai), akademinė (trumpalaikės (dalinės) arba ilgalaikės (pilnos) studijos), lavinimosi stažuotė (pvz., treniruotė). Stažuotės gali būti formalizuotos (pagal specialias programas) arba ne (stažuotės turinys apsprendžiamas ad hoc, individualiai). Stažuotis galima įvairiose organizacijose - universitetuose, mokslinių tyrimų centruose, įmonėse, įstaigose, institucijose (ministerijose), nevyriausybinėse organizacijose (NVO). Stažuotės gali būti remiamos valstybės, įvairių fondų (mokant atlyginimą, stipendiją), organizacijų, kuriose stažuojamasi (pvz., Europos Komisija). 

Stažuotojai - studentai, absolventai, specialistai, pedagogai, menininkai, mokslininkai. Dažniausiai yra ribojamas amžius (pvz., iki 35 m.).

## Mokslinės stažuotės
Mokslinės stažuotės - vienos populiariausių akademinėje srityje stažuočių. Gali būti atliekami konkretūs tyrimai,
renkama literatūra, šaltiniai, lankomi užsiėmimai, paskaitos, studijuojama. Yra nemažai įvairių oficialių stažuočių programų, finansuojamų viešojo sektoriaus. Mokslinių stažuočių atveju parama gali siekti iki kelių tūkstančių eurų, pvz., Fritz Thyssen Stiftung, Alexander von Humboldt-Stiftung; stažuotėms-tyrimams - iki 4000 eurų per mėn. (pvz., Heizenbergo stipendija).

Lietuvoje stažuočių užsienyje organizavimo bei rėmimo klausimais rūpinasi Mokslo ir studijų departamentas.

## Stažuotės užsienyje
Stažuotes užsienyje remia užsienio mokslo ir kultūros įstaigos. Tikslai - supažindinti su savo šalies pasiekimais, juos populiarinti, platinti, kurti toliau, tobulinti. Taip pat gai būti tikimasi į savo valstybę pritraukti „protų“, tikintis bendradarbiavimo ar pasilikimo dirbti buvimo šalyje (žr. *[[Green card]]* specialistams, mokslininkams). Kai kurios programos yra tarptautinės (pvz., JAV Fulbraito stipendija), orientuotos į viso pasaulio šalis.

### Stažuotės Vokietijoje
 
 
Vokietijoje stažuotis galima pagal įvairias programas studentams, specialistams, mokslininkams. Tai gali būti moksliniai tyrimai, praktika (studijuojant arba baigus studijas), stažuotės administracinėse įstaigose, NVO. Kai kurios programos - KAAD, DAAD, DBU, IPS, Mummert stipendija, Badeno-Viurtembergo stipendija ir kt.

ES srityje veikia kvalifikacijos kėlimo bei suaugusiųjų mokymo įstaiga - Europos teisės akademija (ERA), teikianti stipendijas ES šalių valstybės tarnautojams bei teisininkams. Kursai vyksta anglų, prancūzų bei vokiečių kalbomis.

## Nuorodos
*Stažuotės ES (Europos Komisijos atstovybėje Lietuvoje)
Sandariškių ąžuolas

**Sandariškių ąžuolas** – botaninis gamtos paveldo objektas, esantis Biržų rajone, Nemunėlio Radviliškio seniūnijoje, Sandariškių viensėdyje. Medžio rūšis – paprastasis ąžuolas (*Quercus robur* L.). Ąžuolo kamieno apimtis 1,3 metro aukštyje – 717 cm, aukštis – 17 m, lajos aukštis – 13 m. Medis viršijo gamtinę brandą ir yra stagnacijos fazėje.

2013 m. rugpjūčio mėn. pradžioje Sandariškių ąžuolas nulūžo, ant sutrupėjusios kamieno dalies liko tik viena šaka.

## Istorija
XVI a. viename mūšyje lietuvių kariuomenė sumušė švedus. Taip priversti pasitraukti šie paprašė taikos. Lietuviai sutiko ir pasiūlė taiką sudaryti neįprastu būdu – ne popieriuje pasirašyti, o pasodinti tris sandoros (taikos) ąžuolus. Lietuvių kariuomenės vadas, pasodinęs tris ąžuolo giles, pasakė: „Iš gilių išaugs galingi ąžuolai. Kol bent vienas lapas ant jų žaliuos, nedrįskite į mūsų žemę kelti kojos“. Ąžuolai išaugę, iškeroję. Ilgainiui du nudžiūvę, o vienas tebežaliuoja, kraštą nuo švedų saugo. Nuo tada, kai buvo sudaryta sandoros sutartis, vietovė bei ąžuolas gavę Sandariškių vardą.

## Šaltiniai

## Nuorodos
* Saugomų teritorijų valstybės kadastras  
* Paminkliniai medžiai Lietuvoje
Ratafija

**Ratafija** – likeris ar kordialas, pagardintas persikų ar vyšnių kauliukų branduoliais, karčiaisiais migdolais ar kitais vaisiais. Turi daug variantų. Tuo pačiu pavadinimu vadina ir karčiuosius migdolus primenančią gardinimo esenciją, ir lengvą biskvitą, ir kordialą iš išspaudų brendžio bei nefermentuotų vynuogių sulčių.

Gardinantys priedai potencialiai gali užnuodyti šį likerį, kadangi persikų ir vyšnių kauliukų branduoliai turi daug ciano vandenilio (branduoliai – apie 1,7 g branduoliui; kartieji persikai – 2,5 mg/g).

Gaminant ratafiją gali būti naudojami mažiau nuodingi pagardai – vaisiai, daržovės, šviežios žolelės. Pagrindinis receptas – butelis raudono ar balto vyno, 1/4 puodelio degtinės (fermentacijai sustabdyti), 1 puodelis supjaustytų vaisių, daržovių ar žolelių, 1/4 puodelio cukraus. Visus ingredientus sumaišyti dideliame inde ir tada išpilsčius į įvairius vyno butelius ir sandariai užkimšus laikyti šaldytuve 3–4 d. Laikomas atvėsintas.

Žodis  gali būti apdaptuotas XVII a. prancūziškas žodis. Valterio Skyto (*Walter William Skeat*) žodyne **Etym. Dict.**, 1910 m. mini galimą kilmę iš malajų žodžių *[[arakas]]* + *tafia* 'romas'.

## Išnašos
Bielinio ąžuolas

**Bielinio ąžuolas** – istorijos ir kultūros paminklas Biržų rajono savivaldybėje, Purviškių kaime, įtrauktas į valstybinių botaninių gamtos paveldo objektų sąrašą. 

## Paminklas

Ąžuolas 2 m skersmens ir 16 m aukščio. Knygnešio Jurgio Bielinio (1846-1918) sūnus Juozas prisimena, kaip jie su tėvu po ąžuolu buvo iškasę slėptuvę, laikę joje lietuvišką spaudą. Tokią slėptuvę turėjo ir po akmeniu už kelių dešimčių metrų nuo ąžuolo. Ąžuole yra kulkų skylių. Šnekama, kad medį apšaudę Rusijos imperijos kariuomenės kareiviai, ieškodami slaptų spaudinių.

## Šaltiniai

## Nuorodos
* Teisės aktai dėl sunykusių objektų išbraukimo iš valstybės saugomų gamtos paveldo objektų sąrašo
Geologų duobė

**Geologų duobė** – karstinė smegduobė Biržų rajone, Karajimiškio kaime, Biržų regioniniame parke, šalia kelio , vos per kilometrą nutolusi nuo kitos garsios smegduobės – Karvės olos. Šalia Geologų įgriuvos, už 80 m yra Lapės Ola.

Geologų duobės plotis – apie 12 x 9,5 m, gylis – 5 m.

Įgriuvo 2003 m. balandžio 22 d. – kelios dienos prieš paskutinį balandžio savaitgalį švenčiamą Lietuvos geologų dieną. Todėl ir pavadinta tokiu vardu. 2004 m. gruodžio 13 d. už 1 metro nuo Geologų duobės šiaurės vakarinio krašto atsivėrė dar viena karstinė įgriuva. Ji buvo netaisyklingo piltuvo formos, jos skersmuo siekė 3,6 m, gylis – 4,95 m, sienelės buvo kabančios ir vertikalios. Viršutinėje karstinės įgriuvos dalyje matėsi moreninis priemolis, o po juo – viršutinio devono Tatulos svitos uolienos. 2005 m. pradžioje abi smegduobės susijungė ir dabar sudaro vieną karstinę įgriuvą.

## Nuorodos

* Geologų duobė (''aplankyk.eu'') 
* Biržų smegduobės
Staidarai

**Staidarai** – kaimas Lazdijų rajono savivaldybėje, 2 km į šiaurę nuo Lazdijų.

## Etimologija

Įvairiuose senuose dokumentuose kaimo pavadinimas rašomas gana įvairiai. Minėtoje bažnytinėje knygoje rašoma – *Stoydrewnisky*, 1807 m. Rytų Prūsijos žemėlapyje – *Steyderiszki*, 1827 m. Lenkijoje išleistame žinyne – Slownik geograficznij – *Steideryszki*, 1923 m. vykdytos žemės reformos planuose – *Staideriai*, 1923 m. gyventojų surašymo lapuose – *Staidarai*. Dabartiniuose dokumentuose nustatytas kaimo vardas – Staidarai.

## Istorija

Kaimas minimas XVII a. Lazdijų parapijos krikšto knygose.

2001 m. kaimas priklausė Teizų seniūnijai.

## Gyventojai

### Žymūs žmonės
* Staidaruose gimė partizanas, literatas Benediktas Labėnas (1918–1949).

## Šaltiniai
Nemunėlio Radviliškio herbas

**Nemunėlio Radviliškio herbas** – pagrindinis Nemunėlio Radviliškio miestelio ir Nemunėlio Radviliškio seniūnijos (Biržų rajono savivaldybė) heraldinis simbolis.

## Herbas

Raudoname lauke du sukryžiuoti auksiniai patrankų vamzdžiai žiotimis į viršų, virš jų – sidabrinė aštuoniakampė žvaigždė (kas antras spindulys trumpesnis). Ant patrankų – juodi Radvilų ereliai.

## Simbolika
* Patrankos su Radvilų herbu – gynyba.
* Žvaigždė – Šiaurinė žvaigždė.

## Istorija

Herbas patvirtintas 2006 m. liepos 10 d. Prezidento dekretu Nr. 672. Herbo etalono kūrėjas – Arvydas Každailis.

## Šaltiniai
Viktoras Vailokaitis

**Viktoras Vailokaitis** (1887 m. Pikžirniuose, Sintautų valsčius – 1956 m. rugpjūčio 21 d. Kaune) – mokytojas, visuomenininkas, kraštotyrininkas ir Šakių Zanavykų muziejaus įkūrėjas.

## Biografija
Augo daugiavaikėje turtingų Suvalkijos ūkininkų šeimoje – tėvai turėjo 130 margų ūkį. Be Viktoro, augo broliai Jonas, Juozas, Antanas, Pranas ir trys seserys (pirmieji du išgarsėjo Lietuvoje įsteigę stambiausią šalyje „Vailokaičių banką“, taip pat savo vardo prekybos ir pramonės bendrovę).

Baigęs Marijampolės gimnaziją, įstojo į Seinų kunigų seminariją, bet po 3 metų iš jos išstojo ir išvyko į Peterburgą studijuoti pedagoginius mokslus. Grįžęs mokytojavo Giluišiuose (prie Punsko), žinomo knygnešio Vinco Markevičiaus sodyboje. Įsitraukė į lietuvišką veiklą, „Žiburio“ draugijos susirinkimuose skaitė paskaitas.

Pirmojo pasaulinio karo metais pasitraukė į Rusiją, mokytojavo Tambove. Grįžęs į Lietuvą dėstė Šakių „Žiburio“ gimnazijoje. 1924 m. iškėlė mintį, kad reikia steigti Zanavykų krašto muziejų. Nors jį palaikė mokytojai Antanas Jusaitis ir Pranas Dovydaitis, muziejus įkurtas tik 1928 m. birželio 21 dieną, Šakių „Žiburio“ gimnazijos viename kambarėlyje. Vėliau muziejus plėtėsi ir 2008 m. atšventė 80 metų jubiliejų.

Persikėlęs iš Šakių į Kauną, Viktoras dirbo brolių Jono ir Juozo Vailokaičių įsteigtoje bendrovėje „Maistas“ ūkio dalies vedėju, „Ūkio banko“ Šiaulių skyriaus direktoriumi. 1921 m. Brolių Vailokaičių iniciatyva įsteigta draudimo akcinė bendrovė „Lietuva“, jos valdybos narys. Senatvę praleido Kaune, palaidotas Petrašiūnų kapinėse.

Duktė Aldona 1938 m. Europos čempionate Romoje su Lietuvos krepšinio rinktine laimėjo sidabro medalį.
Suomijos prezidentas

**Suomijos prezidentas** – Suomijos valstybės vadovas. Pagal Suomijos Konstituciją vykdomoji valdžia priklauso prezidentui ir vyriausybei, o prezidentas turi plačius įgaliojimus.

## Rinkimai
Prezidentas yra renkamas tiesioginiuose rinkimuose 6 metų kadencijai.

Nuo 1991 m. prezidentas negali būti išrinktas daugiau kaip dvi kadencijas iš eilės.

## Suomijos Prezidentų sąrašas
Lukas Staugaitis

**Lukas Staugaitis** (1838 m. vasario 7 d. Ramoniškių kaime, dab. Šakių rajonas – 1913 m. rugpjūčio 1 d. Gižų kaime, dab. Vilkaviškio rajonas) – Romos katalikų kunigas, vertėjas, draudžiamos spaudos platintojas.

## Biografija
Mokėsi Seinų kunigų seminarijoje, vėliau dirbo pastoralinį darbą Lukšių, Griškabūdžio, Zapyškio, Aukštosios Panemunės, Alvito, Didvyžių, Gižų bažnyčiose. Iki spaudos draudimo panaikinimo 1904 m. platino draudžiamas lietuviškas maldaknyges ir kitus spaudinius, kurios gaudavo iš knygnešio kunigo Martyno Sederavičiaus. Gižuose 1907 m. įkūrė „Žiburio“ draugijos skyrių, įsteigė biblioteką – skaityklą, o 1910 m. surengė viešą lietuvišką vakarą su vaidinimu. Vertė religinę literatūrą.

Pagarsėjo išleidęs perdirbtą Motiejaus Brundzos elementorių *Lietuviszkas lementorius dėl mažų vaikelių. Naujei iszleistas ir aiszkei pervejzėtas K.L. S. Tilžė, 1888*. Iš viso nuo 1888 iki 1904 m. išleista devyniolika elementoriaus leidimų.
Šnapsas

**Šnapsas** () – vokiškas distiliuotas alkoholinis gėrimas, paprastai turintis bent 32 % alkoholio.

*Amerikietiškas šnapsas* yra likeris, tad skiriasi nuo vokiško šnapso.

Liaudyje *šnapsu* vadinami įvairūs stiprūs alkoholiniai gėrimai.

## Šnapsas vokiečiakalbiuose kraštuose
Vokiškas šnapsas yra skaidrus bespalvis gėrimas su silpnu vaisių gardžiu. Jis gaunamas distiliuojant vaisių raugalą, supilstomas į butelius nededant cukraus, o jo stiprumas būna apie 40 % (tūrio procentai). Pagal išvaizdą ir skonį šnapsas nesiskiria nuo prancūziško *[[eau de vie]]*, bet prancūziškas terminas vokiškai kalbančiose šalyse naudojamas labai retai.

Austrijoje, Šveicarijoje ir pietų Vokietijoje šie gėrimai paprastai vadinami *Obstler* (iš  'vaisius'). *Obstler* sąvoka būdinga pietiniam vokiečių kalbos arealo daliai. Panašūs alkoholiniai gėrimai egzistuoja visoje centrinėje ir pietryčių Europoje. Šiaurinėje Vokietijoje beveik visi tradiciniai distiliuoti gėrimai yra gaminami iš grūdų.

Platesnė šnapso samprata apima ir kitus Vokietijos gamybos spiritus – *Korn*, *Kümmel*, *Steinhäger*, *Jägermeister* ir bet kuriuos distiliuotus alkoholinius gėrimus.

Vokiškojo šnapso gamyboje naudojami obuoliai, kriaušės, slyvos ir vyšnios (išvardinimo tvarka – nuo pigiausių iki brangiausių). Austriškam šnapsui *Marillenschnaps*) gaminti naudojami abrikosai. Kiti vaisiai vokiškų šnapsų gamyboje naudojami retai.

Iš obuolių ir kriaušių kartu gaminamas *Obstwasser*; iš vienų kriaušių gaminamas *Williamsbirne*, iš slyvų – *Zwetschgenwasser*, iš vyšnių – *Kirschwasser*.

Aviečių skonio spiritas *Himbeergeist* irgi priskiriamas šnapsams, nors jį gamina ne iš raugintų aviečių.

## Amerikietiškas šnapsas
Amerikietiškas šnapsas yra likeris, gaunamas maišant neutralų grūdų spiritą su vaisių skonio ir kvapo ar kitokiais gardikliais. Į gautą mišinį įdeda cukraus, paprastai dar įpila glicerolio, kad gautųsi glotnus sirupo konsistencijos gėrimas, ir pilsto į butelius. Šių gėrimų stiprumas kinta nuo 15 % iki 50 %.

Amerikietiškas šnapsas būna labai įvairių skonių – anyžinis, abrikosų, bananinis, mėlynių, juodųjų serbentų, saldainių irisų, vyšnių, cinamono, kavos, citrinos, mėtų, persikų, pipirmėčių, rūgščių obuolių ir kt. skonių.

Šis gėrimas techniškai priskiriamas likeriams, kadangi į juos deda cukraus.

## Nuorodos
Sakramentas (reikšmės)

**Sakramentas** gali reikšti:

* Sakramentas – krikščionybėje – ritualinis veiksmas, turintis suteikti Dievo malonę;
* Sakramentas – miestas JAV, Kalifornijos sostinė;
* Sakramentas – upė JAV;
* Sakramento kalnai – kalnai JAV, N. Meksikoje;
* Sakramentas – miestas Brazilijoje.
Bumbo

**Bumbo** (, *bombo*, *bumboo*) – alkoholinis kokteilis (grogo variantas), gaminamas romo pagrindu.

## Istorija
Bumbo buvo populiarus gėrimas Karibų jūros regione piratų laikais. Jis buvo skanesnis už Anglijos Karališkojo karinio laivyno grogą.

Piratams ir kabotažinės prekybos laivų įguloms skorbutas buvo žymiai mažesnė grėsmė negu Anglijos laivyno jūreiviams, kadangi jų maršrutai buvo trumpesni, o dietoje buvo daug vaisių bei daržovių. Todėl iš gėrimo sudėties jie galėjo išbraukti citrinų sultis. Mišinys būdavo gardinamas cukrumi ir muskatais.

## Vartojimas
* Tradicinė sudėtis:
** Romas 2 dalys
** Vanduo 1 dalis
** Cukrus 2 gabalėliai
** Muskatas

Muskato riešutus galima pakeisti ar papildyti cinamonu.

* Šiuolaikinio Bumbo sudėtis:
** Romas (tamsus)
** Citrinų sultys
** Grenadinas
** Muskatas

## Nuorodos
Žimantas Pacevičius

**Žimantas Pacevičius** (g. 1963 m. lapkričio 5 d. Vilniuje) – Lietuvos teisininkas, buvęs Specialiųjų tyrimų tarnybos (STT) direktorius.

## Biografija
1984 m. baigė Saratovo industrinį pedagoginį technikumą. 1984–1990 m. Vilniaus 30-osios vidurinės profesinės technikos mokyklos darbuotojas.

1990–1991 m. Vilniaus miesto vidaus reikalų skyriaus Kriminalinės paieškos poskyrio operatyvinis įgaliotinis. 1991–1993 m. Lietuvos policijos akademijos Tarnybos skyriaus kuopos vadas, Akademinio skyriaus pagrindinių studijų vadas. 1993–1995 m. VRM Policijos departamento Kriminalinės policijos Ypatingų nusikaltimų tyrimo valdybos 1-ojo skyriaus vyr. inspektorius. 1996 m. Lietuvos policijos akademijoje baigė teisės studijas, teisės magistras. 1995–1997 m. Policijos departamento Kriminalinės policijos Organizuoto nusikalstamumo tyrimo tarnybos Smurtinių nusikaltimų tyrimo skyriaus komisaras inspektorius, komisaras.

1997–1999 m. STT prie VRM Operatyvinės veiklos skyriaus poskyrio viršininkas, Operatyvinės veiklos skyriaus viršininko pavaduotojas. 1999–2000 m. STT prie VRM viršininko pavaduotojas, 2000–2007 m. STT direktoriaus pirmasis pavaduotojas, nuo 2007 m. spalio 17 d. iki 2012 m. spalio 17 d. STT direktorius. Nuo 2012 m. gruodžio 28 d. iki 2014 m. lapkričio 7 d. vidaus reikalų viceministras, kuruojantis viešojo saugumo politikos sritį. Nuo 2014 m. gruodžio 11 d. iki 2015 m. lapkričio 13 d. Seimo pirmininkės Loretos Graužinienės sekretoriato vadovas. Iš pareigų atsistatydino po įtarimų dėl kelių nemokamų apsilankymų Druskininkų sveikatingumo ir poilsio centre „Aqua“.

## Šaltiniai
Juozas Dailidė (1859)

**Juozas Dailidė** (1859 m. spalio 10 d. Barandų kaime, Sintautų valsčius, Šakių apskritis – 1909 m. rugsėjo 12 d. Sudarge, Šakių apskritis) – Romos katalikų kunigas, vertėjas, draudžiamos spaudos platintojas.

## Biografija
Mokėsi Seinų kunigų seminarijoje. Kunigu įšventintas 1883 m. 1883–1889 m. vikaravo Liudvinavo Šv. Liudviko bažnyčioje, vėliau Punsko Švenčiausios Mergelės Marijos Dangun Ėmimo bažnyčioje (iki 1894 m.), Slavikų Šv. Onos bažnyčia (iki 1899 m.). Platino draudžiamą katalikišką lietuvišką spaudą. 1909 m. paskirtas klebonu į Sudargą. Čia atstatė griūvančią Sudargo Šv. Jono Krikštytojo bažnyčia, su parapijiečių pagalba pastatė naują kleboniją. Senojoje liko gyventi prieš jį klebonavęs knygnešys Martynas Sederevičius. 1907 m. Sudarge įkūrė „Žiburio“ draugijos skyrių, biblioteką – skaityklą. Šelpė pinigais klieriką Pranciškų Būčį – būsimą vyskupą. Katalikiškos spaudos bendradarbis. Palaidotas Sudargo kapinėse.

## Bibliografija
Kartu su kunigu P. Martišiumi išvertė:
* F. Coselio „Išpažintį“ (1906)
* F. Coselio. Yra Dievas“ (1907)
Jon Lajoie

**Jonathan 'Jon' Lajoie** (*Džonas Lažua*, g. 1980 Kanada, Kvebekas) – kanadiečių komikas, aktorius, ir interneto garsenybė.

## Gyvenimas
* Džonas gimė ir užaugo Kanadoje, Kvebeke.
* Lažua 2001 metais baigė Dawson’o koledžo teatro studijas.
* Nuo 2002 jis vaidino prancūziškoje radijo muilo operoje pavadinimu "L'auberge du chien noir". Atliko angliakalbio muzikanto, vardu Tomas Edisonas, vaidmenį.

## Videografija internete
* Lažua pirmasis populiarumo sulaukęs internetinis video buvo "Everyday Normal Guy" (Paprastas, neišsiskiriantis vaikinas), kuriame šis ironiškai repuodamas pasišaipo iš mėgstančių girtis reperių. Dainoje skamba žodžiai apie jo pilką ir įprastą kasdienybę ir ramų, niekuo neišsiskiriantį gyvenimą.
* Kiti Džono darbai: "2 Girls One Cup song", "Show Me Your Genitals", "Sunday Afternoon" ar "High as Fuck".
* Lažua taip pat sukūrė ir pratęsimus kai kuriems savo video. Pavyzdžiui, "Everyday Normal Guy" susilaukė "Everyday Normal Guy 2" ir "Everyday Normal Crew" pratęsimų.

Džonas Lažua taip pat išpopuliarėjo ir dėl televizijos reklamų parodijų tokiu kaip "pedophile beards" (pedofilo barzdų reklama), "rapist glasses" (prievartautojo akinių reklama), "not giving a fuck", kuriame parodijavo metodus, kaip sumažinti stresą.

## [[Debiutas|Debiutinis]] albumas "You Want Some Of This?"

Džonas Lažua 2009 metų sausio 30 d. išleido albumą pavadinimu *You Want Some Of This?* Albume galima rasti visas jo dainas iš YouTube, taip pat ir dar niekur negirdėtų jo dainų.

Dainos albume:
* 1. Everyday Normal Guy
* 2. Too Fast
* 3. I Don’t Understand
* 4. Show Me Your Genitals
* 5. High as Fuck
* 6. Pop Song
* 7. Song for Britney
* 8. The Phone Call
* 9. Everyday Normal Guy 2
* 10. Sunday Afternoon
* 11. Stay at Home Dad
* 12. Potty Training Song
* 13. Show Me Your Genitals 2: E=MC Vagina
* 14. Cold Blooded Christmas
* 15. 2Girls1Cup Song
* 16. Everyday Normal Crew
* 17. Why Did You Leave Me

## Nuorodos
* Lažua darbai myspace.com
* Lažua youtube.com
Sakio ežeras

**Sakio ežeras** (, , ) – druskingas, nenuotakus ežeras Ukrainoje, Krymo vakaruose, į pietus nuo Sasyko ežero, šalia Sakio miesto. Gylis 0,5-1,5 m. Ežeras telkšo 1,1 m žemiau Juodosios jūros lygio. Nuo jos atskirtas 800 m pločio sąsmauka. Neužšąla. Ežero dugnas padengtas storu mineralinio dumblo sluoksniu. Sakio ežeras padalintas į du baseinus – pramoninį ir rekreacinį. Pramoninėje dalyje išgaunamas magnio chloridas, glauberio druska, rekreacinėje – įsikūrusios sanatorijos su gydomaisiais baseinais.

## Šaltiniai
Kongreso biblioteka

**Kongreso biblioteka** (, *LoC*) - (neoficiali) nacionalinė biblioteka JAV. Užima daug pastatų *Washington D. C.*. Viena reikšmingiausių pasaulio bibliotekų.

138 mln. vienetų:
* 31 mln. knygų, kitų spaudinių (470 kalbų),
* 50 mln. rankraščių,
* 12 mln. fotografijų,
* 4,8 mln. žemėlapių, planų.

Kasmet rudenį rengiamas Nacionalinis knygų festivalis (sutraukia apie 100 000 lankytojų).

## Foto

image:Library of Congress.jpg|Skaitykla
image:LOC - Jefferson building.jpg|Jefferson Building
image:LoC Treasures Gallery Waldseemüller map display 2007.jpg|Paroda, *Treasures Gallery* (Jefferson Building)


## Literatūra
* John Y. Cole. *Encyclopedia of The Library of Congress*. Washington D.C. 2004. ISBN 0-89059-971-8.

## Nuorodos

* Oficialus ''Library of Congress'' tinklalapis 
* Online katalogas
Pietų Osetijos Konstitucija

**Pietų Osetijos Konstitucija** () - Pietų Osetijos pagrindinis įstatymas (Konstitucija). Priimta 2001 m. balandžio 8 d. referendumu 

## Struktūra
93 straipsniai, 9 skyriai, pereinamosios nuostatos:
#Skyrius: Pietų Osetijos konstitucinės sistemos pagrindai
#Skyrius: Žmogaus ir piliečio teisės, laisvės ir pareigos 
#Skyrius: Pietų Osetijos Prezidentas
#Skyrius: Pietų Osetijos Parlamentas
#Skyrius: Pietų Osetijos Vyriausybė
#Skyrius: Pietų Osetijos teisminė valdžia
#Skyrius: Pietų Osetijos prokuratūra
#Skyrius: Vietos valstybinė administracija ir savivalda
#Skyrius: Pietų Osetijos Konstitucijos keitimai ir peržiūrėjimas
*Pereinamosios nuostatos.

## Išnašos

## Nuorodos
* Pietų Osetijos Konstitucijos tekstas
Salas (Donas)

**Salas** () – upė Rusijoje, Kalmukijoje ir Rostovo srityje; Dono kairysis intakas. Prasideda aukštumose į vakarus nuo Elistos. Aukštupyje teka į šiaurę ir vadinama Džurak Salu. Toliau pasuka į vakarus ir teka sausomis stepėmis. Vaga smarkiai vingiuoja. Žemupyje Dono magistraliniu kanalu į Salą tiekiamas vanduo iš Cimliansko tvenkinio. Upė skaidosi į protakas ir įteka į Doną netoli Semikarakorsko.

Pagrindiniai intakai: Didysis Gašunas, Mažoji Kuberlė, Didžioji Kuberlė (kairieji), Kara Salas (dešinysis).

Aukštupyje ir vidurupyje vasara išdžiūsta nuo 8 iki 200 dienų laikotarpiui. Poplūdis vyksta kovo-balandžio mėnesiais. Salo vanduo naudojamas drėkinimui.

## Šaltiniai